વહેલી સવારે કોઈએ લોહીથી લથપથ હાલતમાં લાશ જોઇને પોલીસ કંટ્રોલમાં ફોન કર્યો હતો. ઘટનાની ગંભીરતા લઇને પોલીસના ઉચ્ચ અધિકારીઓ સહિત દાણીલીમડા પોલીસ ઘટના સ્થળે પહોંચી ગઇ હતી. જ્યાં મૃતક યુવક ફારુક ઉર્ફે ગુડ્ડુ હોવાનું જાણવા મળ્યું હતું. પ્રાથમિક તપાસમાં ફારુકની હત્યા જૂની અદાવતમાં કરાઇ હોવાનું જાણવામાં મળ્યું છે. ઉલ્લેખનીય છે કે તારીખ 20ની મોડી રાતે વાસણા વિસ્તારના ગુપ્તાનગર ખાતે આવેલી કાઠિયાવાડીની ચાલીમાં રહેતા ડુંગર ઉર્ફે ડુંગો થાનાજી મીણાની ભાડે ચલાવવા આપેલી રિક્ષાનું ભાડું સમયસર નહીં ચૂકવતાં કરપીણ હત્યા કરી દેવાઇ હતી તેમજ તે અરસામાં નારોલ વિસ્તારમાં ફારુકની હત્યા કરવામાં આવી હતી. અગાઉ પણ નારોલ વિસ્તારમાં આવેલાં ખુલ્લાં ખેતરોમાં હત્યાના અનેક બનાવ બન્યા છે.